ઇરાકમાં ઇસ્લામિક સ્ટેટના કબજે કરેલ વિસ્તારોમાંથી 200થી પણ વધારે સામૂહિક કબરો મળી આવી છે, જેમાં 12 હજારથી પણ વધારે મૃતદેહો દફનાવવામાં આવ્યા હતા. સંયુક્ત રાષ્ટ્રે મંગળવારે ખુલાસો કરતા જણાવ્યું કે આ સામૂહિક કબરોમાં ISI દ્વારા યુદ્ધ દરમિયાન આચરેલા અત્યાચારોના પુરાવા મળી આવ્યા છે. સંયુક્ત રાષ્ટ્ર મુજબ 2014 અને 2017ની વચ્ચે ISIએ ઇરાકના પશ્ચિમ અને ઉત્તર વિભાગના મોટા ભાગના વિસ્તારો પર કબજો મેળવ્યો હતો. આ વિસ્તારોમાંથી 200થી પણ વધારે સામૂહિક કબરોનું મળવું એ યુદ્ધના ગંભીર પરિણામો દર્શાવે છે. રિપોર્ટ મુજબ આ વિસ્તારોમાંથી બીજી સામૂહિક કબરો મળવાની શક્યતાઓ છે.